text: Ein av teimum, ið hevur arbeitt hart fyri at skaffa Føroyum størri leiklut í danska formansskapinum í norðurlendska ráðharraráðnum, er Halla Nolsøe Poulsen, sum var samskipari av norðurlendska virkseminum hjá landsstýrinum áðrenn hon var send til Íslands at vera føroysk sendikvinna
text: #000002
text: Tað heldur Halla Nolsøe Poulsen, nýsett føroysk sendikvinna til Íslands. Hon byrjaði sum evsta føroyska umboði í Reykjavík 1. september, men frammanundan var hon tað embætisfólkið í landsfyrisitingina, sum – umframt aðrar uppgávur – tók sær av norðurlendska samstarvinum á uttanlandsdeildini undir Uttanríkis- og mentmálaráðnum.
text: #000004
text: Slapp ikki inn í Hvítu Húsini Halla er 43 ára gomul, ættað av Tvøroyri. Beint fyri aldarskiftið leitaði hon sær niður til Keypmannahavnar at lesa stjórnmálafrøði.
text: #000006
text: Norðurlendska samstarvið var ikki hennara fremsti áhugi at byrja við. Sjónarringurin var víðari enn tað. Hon leitaði sær til USA at arbeiða sum starvslesandi á donsku sendistovuni í Washington.
text: #000007
text: Og enn tann dagin í dag iðrar hon seg um, tað ikki eydnaðist henni at koma inn í eggrundu skrivstovuna í Hvítu Húsunum og heilsa upp á George W. Bush.
text: #000010
text: - Eg skuldi við á ein fund í Hvítu Húsunum. Men tá vit komu inn til trygdareftirlitið, ansaði eg eftir, at eg ikki hevði passið við mær henda dagin, so eg mátti so nakkalong aftur á sendistovuna, greiðir Halla Nolsøe Poulsen frá.
text: #000011
text: Skype’aði seg til starv í Tinganesi Tað gekk so mikið væl hjá Hallu á sendistovuni í Washington, at áðrenn hon var liðug við masteruppgávuna sína í Keypmannahavn, fekk hon eitt starv í boði í Washington, og hon tók av.
text: #000012
text: Hon var eitt ár í Washington, har hon eisini skrivaði endauppgávuna lidna, tá eitt starv í uttanlandsdeildini á Løgmansskrivstovuni varð lýst leyst.
text: #000013
text: - Eftir nøkur ár á Løgmansskrivstovuni ásannaði eg, at eg framvegis hevði útlongsulin í mær, og eg søkti eitt starv sum ráðgevi í umsitingini hjá Norðurlandaráðnum. Í Tinganesi hevði eg arbeitt eitt sindur við tí norðurlendska, og hevði ásannað, at vit her arbeiddu á næstan jøvnum føti við hini londini, og tað tykti mær spennandi.
text: #000015
text: - So eg útnyttaði møguleikan og søkti farloyvi við lyfti um at fáa starv aftur í miðfyrisitingini, tá skeið mítt í norðurlendskum arbeiði var av.
text: #000016
text: Tá norðurlendska skeiðið var av, fekk Halla aftur starv í uttanlandsumsitingini, sum tá var komin at liggja vinnumálaráðnum. Hetta var í 2016, ikki so langt eftir at Poul Michelsen hevði tikið við sum samstarvsráðharri í norðurlendskum málum.
text: #000020
text: - Hetta var eisini beint eftir, at Danmark hevði havt formansskapin í norðurlendska ráðharraráðnum, og føroyingar høvdu tikið sær ein part av hesi uppgávu, við at standa á odda fyri tí partinum, sum hevði við fiskivinnu at gera.
text: #000021
text: Halla Nolsøe Poulsen greiðir frá, at tað tíðliga í tilgongdini kom upp at grøn orka kundi vera ein partur av formansskapsverkætlanunum.
text: #000029
text: - Kári Mortensen var beinanvegin fúsur at koma við hugskotum og vísa á møguleikar, og hesum fóru vit víðari við og fingu undirtøku fyri tí hjá Danmark og Grønlandi.
text: #000030
text: Áland, til dømis, meldaði beinanvegin frá, tá spurningurin aftur gjørdist aktuellur. Í 2016 gjørdi álendska landsskapsstýrið eina frágreiðing, har staðfest varð, at ein umsókn úr Álandi um sjálvstøðugan limaskap í norðurlendska samstarvinum ikki var aktuell í løtuni, og høvuðsorsøkin var, at ”kostnaðurin fyri fullgyldugan limaskap, bæði í pengum og øktum starvsfólkum, er mettur at verða ov stórur í mun til nyttuna”.
text: #000040
text: Umsóknin strandað millum Føroyar og Danmark - Norðurlandaráðið umrøddi seinast umsóknina á ársfundinum í Helsingfors í 2017. Tað liggur hjá Føroyum og Danmark at finna fram til eina semju. Men tað letur til, at henda semjan er trupul at finna, sigur Halla Nolsøe Poulsen.
text: #000047
text: 1. september tók Halla yvir embætið sum ovasti fyri føroysku sendistovuni í Reykjavík, og hon er sostatt ikki longur knýtt at virkseminum, ið er knýtt at føroysku luttøkuni í Norðurlandaráðnum og norðurlendska ráðharraráðnum.
text: #000050
text: Fyrsta greinin: - Føroyar eiga at taka størri ábyrgd í norrønum samstarvi
text: #000053